Jongno-gu

Li districte Jongno (Jongno-gu) es un gu, o districte, in li centre de Seoul, Sud Korea. Su nómine veni de un grand strade quel anc se nómina Jongno, quel significa "cloche-strada": 종 (鐘) por cloche, e li sufix 로 (路 por designar un strada.

 Characteristic 
Jongno ha esset li centre del cité durant 600 annus. Su image es to del centre traditional de Seoul, nam Seoul self ha devenit un metropole pluricentral u un excursion a Jongno es totmen ne necessi por tis queles vive in altri regiones quam Gangnam e li altri partes sud del Fluvie Han. To ne significa que Jongno ha devenit oldmodic o caduc, solmen que li cité self ha crescet talmen que por mult citeanes Jongno ha devenit un loc min e min necessi visitar.Quam li centre traditional, it es in Jongno que trova se li palaces traditional quam Gyeongbokgung, Changdeokgung, Changgyeonggung, e Unhyeonggung. Anc li residentia del presidente, nominat Cheongwadae (litteralmen li 'blu-tegulat dom'), trova se in Jongno.

 References 

Categorie:Districtes in Seoul